**Tisztelt érdeklődő Pedagógusok, kedves Szülők!**

A **Magyar-Tár-Ház** (3377 Szihalom, Széchenyi út 3.) nagy örömmel várja osztályok jelentkezését tanulmányi kirándulásra, rendhagyó tanórákra. Az alábbiakban összefoglaltuk, hogy miket is tud kínálni Önöknek Interaktív Élményközpontunk:

- **Interaktív kiállítás:** A Kárpát-medence néprajzi értékeit bemutató kiállítás és interaktív tárlat megtekintése és kipróbálása tárlatvezetéssel vagy kincskereső feladatlapos tárlatvezetéssel (10-12-18 kérdéses kincskereső feladatlap). Ára: 1.500.- Ft/fő

Több féle kincskereső feladatlap közül lehet választani, melyek igazodnak az adott csoport életkorához. Életkoron belül is eltérő hosszúságú feladatlapok közül lehet választani igény és lehetőség szerint. A feladatlapok emlékként megőrizhetőek, egyes feladatok a kirándulást követően is megoldhatóak élménybeszámolóként az iskolában vagy otthon.

- **Kézműves foglalkozások** megtekintése és kipróbálása 45-60 perc időtartamban. Ára: 800.- Ft/fő

Kézműves foglalkozások közül pár lehetőség: hímzés, bőrművesség, gyertyaöntés, terménybáb készítés, papírfonás, textil ajándéktárgyak készítése, origami, üvegfestés, mézeskalács készítés, néptánc oktatás, állatsimogatás és madárreptetés, stb…

Előzetes egyeztetés szükséges, hogy a kért foglalkozáshoz a művészeket fel tudjuk kérni a foglalkozás megtartására.

- **Ebéd biztosítása** Ára: 1.000.- Ft/fő

Éttermünk 200 fő számára képes ebédelési lehetőséget biztosítani egy időpontban. A csoportok tagjai 2 menüből választhatnak: **a,** rántott hús+sült krumpli+2 dl üdítő **b,** bolognai spagetti+2 dl üdítő. Természetesen, előzetes egyeztetés alapján bármilyen étel elkészítését tudjuk vállalni a csoport számára.

- **Szabadidős foglalkozások** szervezése és levezetése egész napos kirándulás esetén.

Az épület belső tere és a hozzá tartozó hatalmas udvar lehetőséget biztosít szabadidős programok megtartására is: sorversenyek, foci, ügyességi versenyek. Mindezeket kiegészítik hagyományos népi játékaink (hordólovaglás, gólyaláb, malom, terményjárda, célba dobó, lépegető, stb..), melyek szintén biztosítottak a csoportok számára. Mindezek mellett a hagyományos kézi szerszámok és gazdasági eszközök is kipróbálhatóak (gyalulás, kukorica morzsolása és darálása, kézi furdancs használata, stb…). Ajándékbolt és büfé is áll a szíves rendelkezésükre.

Remélem rövid bemutatkozó ajánlatunk felkeltette érdeklődésüket! Szeretettel várjuk Önöket a Magyar-Tár-Ház Interaktív Élményközpontban! Kérem, keresse fel a lap alján található elérhetőségeinket is, hogy további programjainkról, ajánlatainkról tájékozódhasson!

Érdeklődni, egyeztetni és időpontot foglalni az itt megadott címeken és telefonszámokon lehetséges!

Köszönjük megtisztelő érdeklődésüket!